يوسف الشريف ممثل مصرى، اسمه الحقيقى محمد اسماعيل ناجى، بس لما كان بيمثل فى فيلم سبع ورقات كوتشينه، المخرج وقتها اختارله اسم عشان يشتهر بيه واختارله اسم يوسف الشريف. اتخرج من كليه الهندسه بجامعة عين شمس سنة 2002، ومشتغلش مهندس خالص عشان بدأ يمثل سنه 2004 مع روبى في الفيلم، وبعدها عمل افلام كتير زى فيلم فتح عينيك، وفيلم حليم مع احمد زكى قبل ما يموت. وعمل فيلم هى فوضى. بس اول فيلم يكون هو البطل فيه فيلم العالمى سنة 2009. يوسف الشريف عمل تمثليات كتير. فى الاول عمل تمثليه العميل 1001 سنه 2005، وبعديها عمل تمثليه على نار هادئه، وبعديها عمل تمثليه السندريلا سنه 2006، بس مكنش بطل التمثليه، كان ضيف شرف. واول بطوله مشتركه ليه كان فى تمثليه المواطن اكس سنه 2011. سنه 2012، بدأ يشتغل على بطوله التمثليات المطلقه، وعمل تمثليه رقم مجهول فى رمضان، والسنه اللى بعديها 2013 عمل تمثليه اسم مؤقت، برضه فى رمضان، وسنه 2014، عمل تمثليه الصياد فى رمضان، وسنه 2015، عمل تمثليه لعبة ابليس، وعمل تمثليه القيصر سنة 2016، وعمل تمثليه كفر دلهاب سنة 2017 برضه في رمضان.